Κουσκούς με μανιτάρια και καπνιστό σκουμπρί
Σκουμπρί και μανιτάρια; Και όμως. ταιριάζουν τέλεια με το κους κους.
140 γρ. κουσκούς , 200 ml ζεστό νερό , 200 γρ. άσπρα μανιτάρια, κομμένα σε λεπτά φετάκια , 1 κουτ. σούπας ελαιόλαδο , 4 φρέσκα κρεμμυδάκια, το λευκό και το τρυφερό πράσινο μέρος, ψιλοκομμένα , 50 ml λευκό κρασί , 2 κουτ. σούπας φύλλα μαϊντανού, ψιλοκομμένα , 140 γρ. φιλέτο από καπνιστό σκουμπρί, κομμένο σε μικρά  κομμάτια (είτε συσκευασμένο είτε χύμα στα ψυγεία με τα αλίπαστα στα σούπερ μάρκετ ή σε καλά μπακάλικα) , 80 ml ελαιόλαδο , αλάτι, πιπέρι φρεσκοτριμμένο
Για να φτιάξουμε το κουσκούς με μανιτάρια και καπνιστό σκουμπρί, βάζουμε σε ένα μεγάλο μπολ το κουσκούς και προσθέτουμε το ζεστό νερό. Ανακατεύουμε καλά  και σκεπάζουμε το μπολ με πετσέτα για περίπου 7 - 8 λεπτά ή  μέχρι να φουσκώσει το κουσκούς, να απορροφήσει το νερό και να είναι έτοιμο.Σε ένα αντικολλητικό τηγάνι βάζουμε 40 ml από το λάδι  και, όταν ζεσταθεί καλά, σοτάρουμε σε δυνατή φωτιά τα μανιτάρια  μαζί με τα κρεμμυδάκια, μέχρι να βγάλουν εντελώς τα υγρά τους και να ροδίσουν. Σβήνουμε με το λευκό κρασί, αλατοπιπερώνουμε, ανακατεύουμε και αφήνουμε λίγα λεπτά να εξατμιστεί το αλκοόλ.Στο μπολ με το κουσκούς προσθέτουμε και τα υπόλοιπα υλικά (το σκουμπρί, το μαϊντανό, το υπόλοιπο ελαιόλαδο) καθώς και το μείγμα από το τηγάνι, ανακατεύουμε και σερβίρουμε τοκουσκούς με μανιτάρια και καπνιστό σκουμπρί συνοδεύοντας με παξιμάδια κρίθινα, ελαφρώς βρεγμένα, πασπαλισμένα με ρίγανη και ραντισμένα με λάδι.
Κους κους,Μανιτάρια,Ψάρι